REPUBLIKA HRVATSKA

VIROVITIČKO-PODRAVSKA ŽUPANIJA

INDUSTRIJSKO-OBRTNIČKA ŠKOLA SLATINA

KLASA: 007-03/23-01/1

URBROJ: 2189-77-08-23-2

Slatina, 19. prosinca 2023.

Temeljem članka 127. stavak 4. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20. i 151/22.), članka 40. Zakona o ustanovama (Narodne novine broj: 76/93., 29/97., 47/99., 35/08., 127/19. i 151/22.) i članka 102. Statuta Industrijsko-obrtničke škole Slatina, Školski odbor Industrijsko-obrtničke škole Slatina, raspisuje

**N A T J E Č A J**

**za imenovanje ravnatelja/ice škole**

1. Za ravnatelja/icu škole može biti imenovana osoba koja ispunjava nužne uvjete utvrđene člankom 126. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20. i 151/22.) :

* 1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
  2. sveučilišni diplomski studij ili,
  3. integrirani preddiplomski i diplomski sveučilišni studij ili,
  4. specijalistički diplomski stručni studij.
  5. da ima položen stručni ispit za učitelja, nastavnika ili stručnog suradnika, osim u slučaju iz

članka 157. stavak 1. i 2. Zakona o odgoju i obrazovanju u osnovnoj i srednjoj školi.

* 1. koja nije pravomoćno osuđena za kaznena djela i protiv koje nije pokrenut i ne vodi se kazneni postupak zbog počinjenja kaznenih djela iz članka 106. Zakona o odgoju i obrazovanju u osnovnoj i srednjoj školi.
  2. da ima najmanje osam (8) godina radnog iskustva u školskim ili drugim ustanovama u sustavu obrazovanja ili tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama.

1. Kandidat/kinja za ravnatelja obvezan/na je dostaviti program rada za mandatno razdoblje.
2. U postupku imenovanja ravnatelja/ice vršit će se vrednovanje dodatnih kompetencija sukladno odredbama Statuta Industrijsko-obrtničke škole Slatina i to:
   1. poznavanje stranog jezika,
   2. osnovne digitalne vještine i
   3. iskustvo rada na projektima.

Kandidati nisu obvezni imati dodatne kompetencije, ali u tom slučaju ne ostvaruju dodatne bodove.

Ravnatelj/ica škole se imenuje na pet (5) godina.

Na natječaj se mogu javiti osobe oba spola.

Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Mjesto rada je u sjedištu Industrijsko-obrtničke škole Slatina u Slatini, na adresi Trg Ruđera Boškovića 5a, a prema potrebi i izvan sjedišta Industrijsko-obrtničke škole Slatina.

Uz pisanu prijavu na natječaj, koja mora biti vlastoručno potpisana, kandidati su obvezni dostaviti:

1. Dokaze o ispunjavanju nužnih uvjeta iz točke 1. ovog natječaja u izvorniku ili preslici ovjerenoj od strane javnog bilježnika i to:

* dokaz o stečenoj vrsti i stupnju stručne spreme. Kandidati koji su stekli inozemnu obrazovnu kvalifikaciju dužni su priložiti rješenje nadležnog tijela o priznavanju inozemne stručne kvalifikacije za obavljanje određene regulirane profesije u Republici Hrvatskoj.
* dokaz o položenom stručnom ispitu odnosno dokaz da je osoba oslobođena obveze polaganja stručnog ispita,
* uvjerenje nadležnog suda, ne starije od petnaest (15) dana od dana objave natječaja da se protiv kandidata ne vodi kazneni postupak. Za kandidata koji bude imenovan za ravnatelja Škola će, prije sklapanja ugovora o radu, sukladno Zakonu o pravnim posljedicama osude, kaznenoj evidenciji i rehabilitaciji odnosno drugom važećem propisu, pribaviti posebno uvjerenje o osuđivanosti odnosno neosuđivanosti za kaznena djela iz članka 106. Zakona o odgoju i obrazovanju u osnovnoj i srednjoj školi.
* uvjerenje/potvrda poslodavca o radnom iskustvu u školskim ili drugim ustanovama u sustavu obrazovanja ili u tijelima državne uprave nadležnim za obrazovanje,
* potvrdu/uvjerenje o stažu Hrvatskog zavoda za mirovinsko osiguranje.

1. Program rada iz točke 2. ovog natječaja obvezno mora sadržavati:
   * Ciljeve,
   * Aktivnosti,
   * Budžet/Financijski plan,
   * Vremenski plan,
   * Projekte i
   * Ostale elementne koji opisuju što će se i kako provoditi u slijedećem mandatnom razdoblju.

O datumu, vremenu i mjestu predstavljanja programa rada kandidati će biti pravovremeno obaviješteni putem mrežne stranice Industrijsko-obrtničke škole Slatina [**www.ss-industrijsko-obrtnicka-sl.skole.hr**](http://www.ss-industrijsko-obrtnicka-sl.skole.hr)

i elektroničke pošte.

c)Dokaze o ispunjavanju dodatnih kompetencija iz točke 3. ovog natječaja, ukoliko ih kandidati imaju, dokazuju se na slijedeći način:

* poznavanje stranog jezika dokazuje se diplomom ili uvjerenjem po ZEROJ-u ili ako kandidat nema uvjerenje ili diplomu po ZEROJ-u odnosno ima formalno obrazovanje od uključivo 5. razreda osnovne škole do završetka fakulteta,
* znanje osnovih digitalnih vještina dokazuje se diplomom ECDL ili ako kandidat nema diplomu ECDL odnosno ima formalno obrazovanje od uključivo 5. razreda osnovne škole do završetka fakulteta,
* iskusutvo rada na projektima dokazuje se potvrdom/uvjerenjem odnosno drugom ispravom pravne osobe o sudjelovanju u radu na projektima, iz koje također mora biti vidljivo je li projekt realiziran ili nije realiziran.

Dokazi iz ove točke dostavljaju se u izvorniku ili preslici ovjerenoj od strane javnog bilježnika.

Uz dokumente navedene u točkama a) do c) kandidati su obvezni dostaviti dokaz o državljanstvu u izvorniku ili preslici ovjerenoj od strane javnog bilježnika i životopis.

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10.-ispravak, 90/11., 16/12., 86/12., 126/12., 94/13., 152/14. , 7/17., 68/18., 98/19., 64/20. i 151/22.).

Pravo prednosti prilikom zapošljavanja može se ostvariti prema:

* članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17., 98/19. i 84/21.),
* članku 48. stavku 1.-3. Zakona o civilnim stradalnicima iz Domovinskog rata (Narodne novine broj: 84/21),
* članku 48.f Zakona o zaštiti vojnih i civilnih invalida rata (Narodne novine broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) i
* članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13., 152/14., 39/18. i 32/20.).

Kandidati koji ostvaruju pravo prednosti pri zapošljavanju prema navedenim propisima i želeostvariti to pravo dužni su se u prijavi na natječaj pozvati na to pravo te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17., 98/19. i 84/21.) dužni su dostaviti i sve potrebne dokaze navedene u članku 103. Zakona, a koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj: 84/21.) uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaz o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) dužni su, uz gore navedene dokaze, dostaviti rješenje ili potvrdu o priznatom statusu iz koje je vidljivo ostvarivanje spomenutog pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo).

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13., 152/14., 39/18. i 32/20.) dužni su, uz gore navedene dokaze, dostaviti rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo).

Rok za podnošenje prijava je osam (8) dana od dana objave natječaja.

Prijave s dokazima o ispunjavanju uvjeta natječaja dostaviti u zatvorenoj omotnici, **preporučenom poštom ili osobno**na adresu: **Industrijsko-obrtnička škola Slatina, Trg Ruđera Boškovića 5a, 33520 Slatina s naznakom "Prijava na natječaj za ravnatelja/icu – ne otvarati".**

Nepotpune prijave, odnosno prijave koje ne sadrže sve tražene dokumente ili nemaju dokumente u traženom izvorniku ili preslici ovjerenoj od strane javnog bilježnika, kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj, a Škola ih ne obavještava o razlozima zašto se ne smatraju kandidatom prijavljenim na natječaja.

Osobni podaci kandidata, koji su sadržani u natječajnoj dokumentaciji, koristit će se isključivo u svrhu provedbe natječajnog postupka u skladu s Uredbom Europske unije 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (Narodne novine broj: 42/18.).

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_

Ružica Milaščević, prof.